CELEX: C2005/281/57
Language: lv
Date: 2005-11-12 00:00:00
Title: lieta T-348/05: Prasība, kas celta 2005. gada 14. septembrī — JSC Kirovo-Chepetsky Khimichesky Kombinat/Padome

12.11.2005   
            
            
               LV
            
            
               Eiropas Savienības Oficiālais Vēstnesis
            
            
               C 281/31
            
         Prasība, kas celta 2005. gada 14. septembrī — JSC Kirovo-Chepetsky Khimichesky Kombinat/Padome
   (lieta T-348/05)
   (2005/C 281/57)
   Tiesvedības valoda — angļu
   Lietas dalībnieki
   
      Prasītāja: JSC Kirovo-Chepetsky Khimichesky Kombinat, Kirovočepteska [Kirovo Cheptesk] (Krievija), (pārstāvji — B. Servē [B. Servais], Ī. Melīns [Y. Melin], advokāti)
   
      Atbildētāja: Eiropas Savienības Padome
   Prasītājas prasījumi
   
               —
            
            
               atcelt Padomes 2005. gada 21. jūnija Regulu (EK) Nr. 945/2005 (1), ar kuru groza Regulu (EK) Nr. 658/2002, ar ko piemēro galīgo antidempinga maksājumu attiecībā uz Krievijas izcelsmes amonija nitrāta importu, un Regulu (EK) Nr. 132/2001, ar ko piemēro galīgo antidempinga maksājumu attiecībā uz, inter alia, Ukrainas izcelsmes amonija nitrāta importu, ciktāl
               
                           —
                        
                        
                           ar to tiek piemēroti antidempinga pasākumi, citiem produktiem, nevis tiem, par kuriem tiek veikta izmeklēšana, pārkāpjot Pamatregulas 1. panta 1. punktu, 1. panta 2. punktu, 3. panta 2. punktu, 4. panta 1. punktu un 5. panta 4. punktu; un
                        
                     
                           —
                        
                        
                           tā ir pieņemta, pārkāpjot prasītājas aizstāvības tiesības un procesuālās tiesības, jo (i) prasītāja netika uzklausīta, ko tā bija lūgusi saskaņā ar Pamatregulas 6. panta 5. punktu un (ii) Komisija pienācīgi nenoskaidroja būtiskos faktus un apsvērumus, uz kuru pamata tā grasījās ieteikt grozīt pasākumu apjomu, kā to paredz Pamatregulas 20. pants, un ka, ja nebūtu šo pārkāpumu, antidempinga izmeklēšanas rezultāts varētu būtu citāds; un
                        
                     
         
               —
            
            
               piespriest Padomei atlīdzināt tiesāšanās izdevumus.
            
         Pamati un galvenie argumenti
   Prasītāja ir Krievijas uzņēmējsabiedrība, kas specializējas fluoroplastikas produktu, ķimikāliju, medicīnas produktu un mēslojumu ieskaitot amonija nitrātu ražošanā. Prasītāja eksportē uz Kopienu amonija nitrātu un citus mēslojumus.
   Prasītāja lūdz atcelt apstrīdēto Regulu sakarā ar to, ka tā pārkāpj Padomes Regulas (EK) Nr. 384/96 (2), jo tā piemēro pastāvošos antidempinga pasākumus attiecībā uz produktiem, uz kuriem tā neattiecas.
   Prasītāja apgalvo, ka apstrīdētā Regula ir pieņemta, pārkāpjot prasītājas aizstāvības tiesības un procesuālās tiesības, jo (i) prasītāja netika uzklausīta, ko tā bija lūgusi saskaņā ar Padomes Regulas (EK) Nr. 384/96 6. panta 5. punktu un (ii) Komisija pienācīgi neatklāja būtiskos faktus un apsvērumus, uz kuru pamata tā grasījās ieteikt grozīt pasākumu apjomu, kā to paredz Padomes Regulas (EK) Nr. 384/96 20. pants.
   
      (1)  OV L 160, 23.06.2005., 1. lpp.
   
   
      (2)  Padomes 1995. gada 22. decembra Regula (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis, OV L 56, 06.03.1996., 1. lpp.